
RAPORT DE SPECIALITATE
privind completarea Hotărârii Consiliului Local al Municipiului Timișoara nr. 474/30.09.2022
privind aprobarea  asigurării finanţării de la  bugetul local  a cheltuielilor care nu se finanţează  prin Programul Național de Investiții „Anghel Saligny”, pentru obiectivul de investiţii  ,,Pasaj inferior Solventul”, 


Având în vedere Referatul de aprobare al proiectului de hotărâre al Primarului Municipiului Timișoara și Proiectul de hotărâre privind completarea  Hotărârii Consiliului Local al Municipiului Timișoara nr. 474/30.09.2022 privind aprobarea  asigurării finanţării de la  bugetul local  a cheltuielilor care nu se finanţează  prin Programul Național de Investiții „Anghel Saligny”, pentru obiectivul de investiţii  ,,Pasaj inferior Solventul”, 
Prin Ordonanţa de urgenţă nr. 95 din 03.09.2021 a Guvernului României privind aprobarea Programul Naţional de Investiţii „Anghel Saligny” în conformitate cu prevederile art.2 şi art. 4, alin.(1) litera d) din Ordinul Ministrului Dezvoltării, Lucrărilor publice şi Administrației nr. 1333 din 21.09.2021 pentru aprobarea Normelor metodologice pentru punerea în aplicare a prevederilor Ordonanţei de urgență nr. 95/2021 pentru aprobarea Programul Naţional de investiții „Anghel Saligny”, se pot realiza obiective de investiţii care constau în realizarea de construcții noi sau lucrări de construire, reconstruire, consolidare, reparații, modernizare, modificare, extindere, reabilitare vizând poduri, podeţe, pasaje sau punţi pietonale, inclusiv pentru biciclete şi trotinete electrice.
Avand in vedere condițiile stabilite prin Normele metodologice aprobate prin OMDLPA nr. 1333/2021, respectiv OMLPDA /OME nr. 278/167/2022;

            Facem următoarele precizări:
Obiectul proiectului de hotărâre îl constituie completarea Hotărârii Consiliului Local al Municipiului Timișoara nr. 474/30.09.2022 privind aprobarea  asigurării finanţării de la  bugetul local  a cheltuielilor care nu se finanţează  prin Programul Național de Investiții „Anghel Saligny”, pentru obiectivul de investiţii  ,,Pasaj inferior Solventul” cu  Caracteristicile principale și indicatorii tehnico – economici ai obiectivului de investiții.
Prin HCL nr. 403 din 04.11.2021 a fost aprobată cererea de finanţare și  devizul general estimativ pentru obiectivul de investiţie  ,,Pasaj inferior Solventul” în vederea depunerii prin platforma digitală  aferentă Programului  de Investiţii „Anghel Saligny”. 
La data de 05.11.2021, Municipiul Timişoara a depus cerere de finanţare înregistrată cu numărul  30847 /05-11-2021 pentru finanţare nerambursabilă prin  Programului Național de Investiții „Anghel Saligny” pentru proiectul ,,Pasaj inferior Solventul” . 
Prin HCL nr. 474/30.09.2022 s-a aprobat asigurărea finanţării de la  bugetul local  a cheltuielilor care nu se finanţează  prin Programul Național de Investiții „Anghel Saligny”, pentru obiectivul de investiţii  ,,Pasaj inferior Solventul”. 
		Obiectivul general al proiectului îl constituie îmbunătățirea infrastructurii urbane, creșterea gradului de mobilitate a populației, precum şi sporirea protecției mediului înconjurător şi a confortului populației. 
Obiectivele specifice se referă:
· construirea unui pasaj rutier inferior pe sub amplasamentul liniilor de cale ferată, pasaj ce va face legătura între Calea Bogdăneștilor şi strada Gării;
· construirea, prin pasaj, a unei linii cale pentru tramvai în platformă proprie, amplasată în mijlocul carosabilului, care va face legătura între linia de tramvai de pe Calea Bogdăneștilor şi linia de tramvai nou construită de pe str. Gării;
· îmbunătățirea siguranței în circulație și a confortului pentru călători;
· crearea condițiilor pentru renunțarea la transportul motorizat în favoarea transportului public.
		Prin implementarea proiectului se vor  îmbunătăți condițiile de circulație în municipiu prin amenajarea pasajului subteran, a străzilor, a trotuarelor, amenajare piste de biciclete și zone verzi, acolo unde situația din teren permite, rezultând o mai bună funcționalitate a zonelor.
Ținând cont de cele mai sus exprimate, pentru încheierea contractului de finanțare a proiectului, propunem  spre aprobarea Consiliului Local al Municipiului Timișoara:

· Aprobarea completarii  Hotărârii Consiliului Local al Municipiului Timișoara nr. 474/30.09.2022 privind aprobarea  asigurării finanţării de la  bugetul local  a cheltuielilor care nu se finanţează  prin Programul Național de Investiții „Anghel Saligny”, pentru obiectivul de investiţii  ,,Pasaj inferior Solventul” cu Anexa 2.2 d –care reprezintă  Caracteristicile principale și indicatorii tehnico – economici ai obiectivului de investiții, cu următorul conținut:
  “pct. 1.1 Se aprobă Anexa 2.2 d –care reprezintă  Caracteristicile principale și indicatorii tehnico – economici ai obiectivului de investiții , conform Anexei la prezenta.”

· Celelalte articole ale HCLMT nr. 474/30.09.2022 rămân neschimbate.
Luând în considerare prevederile legale expuse în prezentul raport, apreciem că Proiectul de hotărâre privind completarea Hotărârii Consiliului Local al Municipiului Timișoara nr. 474/30.09.2022 privind aprobarea  asigurării finanţării de la  bugetul local  a cheltuielilor care nu se finanţează  prin Programul Național de Investiții „Anghel Saligny”, pentru obiectivul de investiţii  ,,Pasaj inferior Solventul”,  în vederea semnarii contractului de finantare  prin Programului Național de Investiții „Anghel Saligny”, îndeplinește condițiile tehnice pentru a fi supus dezbaterii și aprobării plenului consiliului local.

